2014-ben ismét megrendezték A Dalt, ahol az előző évhez hasonlóan a zsűri által kiválasztott négy dal jutott be a fináléba, melyek közül a közönség Kállay-Saunders Andrást és a "Running" című dalt választotta ki az ország képviseletére. Az Eurovíziós Dalfesztiválon az első elődöntőben a harmadik helyen végzett 127 ponttal, így továbbjutott a döntőbe. A döntőben a szavazás során 143 pontot gyűjtött, mellyel az ötödik helyen végzett. Montenegró jutalmazta maximális, 12 ponttal az előadását.